แพทตี้-อังศุมาลิน แฮปปี้ร่วมงานกับคนรัก เผยคบ แดน 8 ปี ไม่กดดันถูกถามแต่เรื่องแต่ง
ทำงานกับคนกันเองมันจะฟินหน่อยๆ สำหรับ แพทตี้–อังศุมาลิน สิรภัทรศักดิ์เมธา นางเอกสาวจาก ซีรีส์ i sea u ฉันรักทะเลที่มีเธอ ทางช่องทรูโฟร์ยู 24 ผลงานสร้างของผู้จัดหนุ่มไฟแรง แดน–วรเวช ดานุวงศ์ ไม่ขัดเขินที่จะร่วมงานกันในฐานะนักแสดงกับผู้จัดฯ อาการเคอะเขินไม่มี้ไม่มี แถมงานประกบ 2 หนุ่ม 2 สไตล์ เจสซี่ เมฆวัฒนา และ ไบร์ท วชิรวิชญ์ ก็ไม่รู้แฟนหนุ่มตัวจริงจะเกิดอาการแอบหึงคากองบ้างมั้ยหนอ ใน คนดังนั่งคุย,การร่วมงานกับ 2 พระเอก เจสซี่และไบร์ท,ก็ดีค่ะเป็นการร่วมงานครั้งแรกของทั้ง 2 พระเอก เรื่องนี้ค่อนข้างสนิทเร็ว ด้วยความที่ไปถ่ายทำที่ต่างจังหวัด ไปถึงก็อยู่ด้วยกันนาน เจอหน้ากันทุกวัน กับน้องไบร์ทที่ถือว่ายังใหม่ น้องเค้าก็โอเคนะคะ เล่นกับเราก็ไม่มีเกร็ง ประหม่าอะไร 2 หนุ่มตอนอยู่ในกองเป็นยังไงบ้าง คือในเรื่องเราถ่ายทำกันบนเกาะสีชัง ตอนแรกก็ยังไม่สนิทกับ 2 คนนี้มากหรอก บังเอิญว่านอนห้องพักใกล้กัน พอเรากำลังจะเข้านอน 2 หนุ่มก็เริ่มบรรเลงกีตาร์ตอน 4 ทุ่ม และก็เล่นยาวถึงเช้า หลังจากนั้นเราก็เลยสนิทกันกับน้องเลยค่ะ เพราะเปิดประตูไปโวยว่า พรุ่งนี้ถ่ายเช้า เลิกเล่นกันได้แล้ว (หัวเราะ) ถ่ายทำบนเกาะสีชังกี่วัน อยู่ยาวๆเป็นอาทิตย์เลยค่ะ ไปกลับ 2 รอบ,การทำงานร่วมกันกับพี่แดนล่ะ,ก่อนหน้านี้เคยร่วมงานภาพยนตร์ด้วยกันมาแล้ว เวลาเค้าเข้ากองถ่าย เค้าก็จะมาช่วยดูเรื่องกำกับบ้าง เรื่องภาพบ้าง ช่วยดูบางซีนที่มันใหญ่ ก็โอเค ไม่ได้ซีเรียสหรือน่ากลัว พี่แดนมีช่วยแนะนำมากน้อยแค่ไหน พี่แดนก็ไม่ดุค่ะ ก็ดีค่ะ สำหรับแพท แพทรู้สึกว่าเหมือนเป็นข้อดีซะมากกว่า เพราะเคยมีโอกาสได้ร่วมงานกันอยู่แล้ว หรือแม้กระทั่งทีมงาน ผู้กำกับอย่างพี่ปอย (ณภัทร ปัทมสิงห์ ณ อยุธยา) ก็มีโอกาสได้เคยร่วมงานกันอยู่แล้ว พอกลับมาทำงานอีก มันก็เลยกลายเป็นความสนุกมากกว่า เหมือนรู้กันว่าเค้าชอบแบบไหน เราชอบแบบไหน เลยรู้สึกว่าทำให้การทำงานค่อนข้างง่ายมากสำหรับแพท ไม่ต้องปรับจูนอะไรกันเยอะ,พอพี่แดนเป็นผู้จัด แพทตี้ช่วยงานเบื้องหลังบ้างหรือเปล่า,ไม่ได้ช่วยอะไรเลยค่ะ คือเราแค่ทำพาร์ต ของเรา หน้าที่ของเราให้ดีที่สุดมากกว่า คือเราก็แค่ศึกษาเรื่องบท สิ่งที่นักแสดงต้องทำ ส่วนของเบื้องหลังก็ปล่อยเป็นหน้าที่ของผู้จัด เป็นหน้าที่ทีมงาน เป็นหน้าที่ของผู้กำกับ ทำพาร์ตของแต่ละคนออกมา เราก็ไม่ได้ไปยุ่งเบื้องหลังอะไรมากค่ะ,ฉากที่ประทับใจ,ฉากบนเรือระติค่ะ เป็นเรือที่เซตขึ้นมาในเรื่อง เพราะว่าด้วยสถานที่ ตอนถ่ายมันก็แปลกดี ด้วยตัวเรือเอนและการเข้าออกค่อนข้างยาก และบนเรือก็มีหลุมเยอะ เป็นการถ่ายที่ค่อนข้างต้องระมัดระวังมากอยู่ ฉากที่ยากที่สุด ฉากใต้น้ำ ซึ่งก็มีหลายฉาก ถือว่ายากเหมือนกัน แต่ก็ไม่ที่สุด แค่ต้องใช้สมาธิเยอะมาก ไม่งั้นการกลั้นหายใจก็จะผิดอ่ะ ผิดในน้ำก็คือสำลักเลย และอยู่ในน้ำทั้งวัน ถ่ายใต้น้ำตลอด ตัวนี่เปื่อยหมดเลย เรื่องนี้ก็ถือว่าเป็นครั้งแรกในการแสดง ของแพทตี้ที่มีการถ่ายใต้น้ำที่เหมือนจมน้ำ และต้องถ่วงกะตะกั่วมีที่ยืนใต้น้ำ หายใจด้วยถังออกซิเจน ถอดหน้ากากเข้าๆ ออกๆ ก็จะงงๆ เพราะหายใจทางปาก จมูกก็ต้องหายใจออก ก็จะสับสนอยู่ในช่วงแรกๆ แล้วก็ปรับตัวได้ คือจมน้ำมันจมไม่ได้นานเลยนะ แต่การถ่ายทำมันยากจริงๆ ต้องเซตกล้อง เซตอะไรต่างๆ ก็ยุ่งยากไปหมด ฉากอารมณ์ที่ยาก ก็มีซีนอารมณ์ที่หนักๆ เหมือนกัน ก่อนจะเล่นก็คิดว่ามันน่าจะยาก เป็นกังวลเหมือนกัน แต่สุดท้ายก็โอเค ตอนนั้นก็ถ่ายทอดอารมณ์ออกมาได้ดี เลยรอดตัว ดราม่าหนักสุด ก็รักสามเศร้า เคยผ่านมาบ้างแต่เรื่องที่ปัญหารุมเร้าในตัวละคร เรื่องนี้ถือว่าเยอะสุดนะคะ โหยอะไรไม่รู้รุมเข้ามาในเวลาเดียวกัน,เวลามีฉากต้องกุ๊กกิ๊กกับหนุ่มๆ แดนในฐานะแฟนมีหึง มีหวง มีแซว มีเขินบ้างมั้ย,ก็ไม่นะคะ เพราะเหมือนว่า เราเองทำงานอยู่ตรงนี้ ทุกๆเรื่องที่ผ่านมา เราก็รู้อยู่แล้วว่างานเป็นแบบนี้ ก็ไม่มีนะคะที่ต้องแซว หรือว่าเกร็งอะไร ก็อาจจะมีแค่บอกกันนิดหน่อยว่า มีแบบนี้นะ ก็ไม่ได้ซีเรียสอะไรเท่าไหร่ค่ะ,เรื่องนี้ถ่ายโลเกชั่นทะเล ส่วนตัวชอบทะเลไหม ไปเที่ยวบ่อยเปล่า,ชอบทะเล แต่ก็ไม่ได้ไปบ่อยมาก ชอบทะเลทางใต้ค่ะ ทะเลฝั่งอันดามัน,หน้าร้อนนี้ มีโอกาสจะได้เห็นแพทตี้ ถ่ายแบบเซ็กซี่มั้ย,ไม่ได้เห็นแน่นอนค่ะ (หัวเราะ) ไม่หรอกค่ะ คือต้องดูมากกว่าว่า เป็นแบบไหน มากน้อยขนาดไหน ก็ไม่ได้ติดขนาดนั้น แค่ดูว่าถ้าไม่เกินไปก็โอเคค่ะ ถ้าแพทตี้แต่งตัวเซ็กซี่ ต้องขออนุญาตพี่แดนก่อนมั้ย ก็ไม่นะคะ เพราะปกติไม่ได้แต่งแนวเซ็กซี่อยู่แล้ว ก็จะเป็นแนวชิลๆ สบายๆ ซะมากกว่า สมมติถ้าไปข้างนอกก็จะเป็นแนวแบบเสื้อยืดตัวนึง กางเกงยีนส์ขายาวอะไรประมาณนี้ ไม่ได้แต่งตัวเซ็กซี่แนวโป๊อยู่แล้ว ทำงานก็ไม่ค่อยได้แต่ง นอกจากมีถ่ายแบบที่ธีมเค้าเซ็กซี่หน่อย ซึ่งพี่แดนก็ไม่ได้ว่า ไม่ได้ห้ามอะไรอยู่แล้ว,เรื่องความรัก,คบมา 8 ปีแล้ว พี่แดนเค้าก็น่ารักค่ะ เค้าก็จะมีมุมใส่ใจรายละเอียดเล็กๆ เขาก็มีอยู่ ขี้เล่นบ้าง วาเลนไทน์ที่ผ่านมาก็ไม่ได้มีอะไรพิเศษต่างคนต่างทำงานกัน พี่แดนไม่ได้ให้อะไร มีแต่แพทที่ให้ดอกกุหลาบดอกนึง เค้าก็วุ่นๆ ทำงานแต่เราก็ไม่ได้ซีเรียส พี่แดนให้สัมภาษณ์เรื่องแต่งงานไว้ เราเตรียมตัวยังไง จริงๆแล้วอาจจะเป็นเพราะด้วยเวลาในการคบนาน เลยอาจจะมีคุยกันบ้าง แต่ยังไม่ได้คุยกันจริงจังขนาดนั้น ทุกคนจะโฟกัสเรื่องแต่งรู้สึกกดดันมากน้อยแค่ไหน และคิดว่าตัวเองพร้อมที่จะแต่งงานมีครอบครัวหรือยัง ไม่ได้รู้สึกกดดันอะไรมากค่ะ ชินซะมากกว่า ทุกคนถามเราก็ตอบ เราอยู่ตรงนี้เราเข้าใจว่า อาจจะเป็นที่จับตามองของทุกๆ คน เราก็แค่ตอบไป ไม่ได้ติดอะไรว่ากดดันไหม เบื่อที่จะขี้เกียจตอบหรือเปล่า ก็ไม่ค่ะ ก็ตอบได้ ณ ตอนนี้ก็อาจจะยังค่ะ ด้วยงานของฝั่งเค้า และงานของฝั่งเรา ก็ยังยุ่งๆกันอยู่ น่าจะยังไม่ใช่เร็วๆนี้ คิดว่าอะไรที่เป็นสิ่งสำคัญที่ทำให้ความรักยืนยาวนาน แพทว่ามันอยู่ที่คน 2 คนมากกว่านะคะ ว่าพร้อมที่จะช่วยกันปรับจูนกันไหม พร้อมจะอยู่ไหม สนับสนุนกันไหม คอยให้กำลังใจกันหรือเปล่า เติมความรักให้กันอยู่เรื่อยๆหรือเปล่า สิ่งเหล่านี้ แพทว่าเป็นสิ่งที่มาเติมเต็มให้กัน,แพลนชีวิต,จริงๆ ก็มีวางไว้บ้างคร่าวๆ แต่ตอนนี้ก็ยังคงถ่ายละครอยู่ค่ะ ยังไม่ได้คิดที่จะทำเกี่ยวกับเบื้องหลัง ก็คงทำสิ่งนี้อยู่ไปก่อน ธุรกิจเสริมก็ยังดูไปเรื่อยๆอยู่ค่ะ ส่วนเรื่องที่บ้าน ปกติเราทำงานมาก็คอยซัพพอร์ตอยู่แล้วค่ะ ไม่ได้เหนื่อยอะไร สบายมาก ดูแลคุณแม่ให้ดีที่สุด แม่อยากไปเที่ยวไหนก็พาไปเที่ยวค่ะ แต่โดยปกติแล้ว คุณแม่จะมีกิจกรรมให้ออกจากบ้านไปทำเยอะมากอยู่แล้ว ค่อนข้างยุ่งยิ่งกว่าเรา อย่างปีนี้ แม่ก็มีแพลนไปเที่ยวหลายประเทศแล้ว ในขณะที่เราไม่มีเลย ซึ่งก็ดีค่ะทำให้เค้าไม่เบื่อ.,ทีมข่าวบันเทิง
ทำงานกับคนกันเองมันจะฟินหน่อยๆ สำหรับ แพทตี้–อังศุมาลิน สิรภัทรศักดิ์เมธา นางเอกสาวจาก ซีรีส์ i sea u ฉันรักทะเลที่มีเธอ ทางช่องทรูโฟร์ยู 24 
แพทตี้,อังศุมาลิน สิรภัทรศักดิ์เมธา,แดน วรเวช,คนดังนั่งคุย,ทีมข่าวบันเทิง,ดารา